Gérald Cyprien Lacroix

**Gérald Cyprien Lacroix** I.S.P.X. (født 1957) er en canadisk kardinal i den katolske kirke, erkebiskop av Québec og primas av Canada.
## Liv og virke
### Bakgrunn
Gérald Cyprien Lacroix kommer fra en fransktalende og katolsk familie av småbønder, og den eldste av de syv barna til Raymond Lacroix og Brigitte Laurendeau. Hjemstedet var ikke langt fra grensen til USA. Etter barneskolen hadde han skolegang ved *Trinity High School* i Manchester i den amerikanske delstaten New Hampshire, og *Saint Anselm College* i nabobyen Goffstown. 

Han studerte teologi ved Université Laval. Etter å ha fullført doktorgradsstudier i pastoralteologi, trådte han inn i sekulæainstituttet *St. Pius X * i 1975. I 1982 avla han sine evige løfter. I 1982 ble han generalsekretær for sekularinstituttet og fra 1985 direktør for generalforsamlingen. Fra 1985 til 1987 var han ansvarlig for dets religiøse orientering og spiritualitet.

### Prest
Den 8. oktober 1988 ble han ordinert til prest av biskopen av Baie-Comeau, Maurice Couture R.S.V. Fra 1990 til 2000 opprettet han instituttfilialer i Colombia. Fra 2001 til 2004 var han generaldirektør for *'Secular Institute of St. Pius X*. I 2005 ble han gjenvalgt til 2009.
### Hjelpebiskop i Québec
Pave Benedikt XVI utnevnte ham til hjelpebiskop i erkebispedømmet Quebec og titulærbiskop av *Hilta* den 7. april 2009. Han ble ordinert til biskop av erkebiskopen av Quebec, kardinal Marc Ouellet P.S.S., den 24. mai 2009; Medkonsekratorer var Maurice Couture R.S.V., tidligere erkebiskop av Quebec, og Gilles Lemay, hjelpebiskop i Québec.

### Erkebiskop av Québec
22. februar 2011 ble han utnevnt til erkebiskop av Quebec og så innsatti embedet den 25. mars 2011. Han er nestleder i *Life and Family Committee* for Canadian Bishops' Conference. Han hadde allerede vært bispedømmeadministrator fra da hans forgjenger, kardinal Ouellet, ble utnevnt til prefekt for Bispekongregasjonen i juni 2010.

Fra 2013 motarbeidet han loven om omsorg ved livets slutt og legalisering av eutanasi. Han uttalte at «det å avslutte et liv ikke er medisinsk hjelp.» I 2015 argumenterte han for at noen eldre mener at denne loven er motivert av den skattebyrde som den aldrende befolkningen representerer, og har som mål å «bli kvitt» dem i stedet for å tilby dem bedre palliative tjenester. I 2016 motsatte han seg *Bill C-14*, en annen føderal lov som tillater medisinsk hjelp til å dø.

### Kardinal
I det høytidelige konsistorium den 22. februar 2014 kreerte pave Frans ham til kardinalprest med titulærkirken *[[San Giuseppe all'Aurelio]]*.

Fra 22. mai 2014 var han medlem av Kongregasjonen for institutter for innviet liv og for samfunn av apostolisk liv, Det pavelige råd for interreligiøs dialog og det pavelige kulturråd. Den 28. oktober 2016 utnevnte pave Frans ham til medlem av Kongregasjonen for gudstjenesten og sakramentdisiplin, og den 6. oktober 2018 til medlem av Dikasteriet for legfolk, familie og liv. Den 6. januar 2020 utnevnte paven ham til det økonomiske råd. Den 18. februar 2023 utnevnte pave Frans ham til medlem av Dikasteriet for kultur og utdannelse, som tok opp i seg  tidligere pavelige kulturråd.

Den 7. mars 2023 ble han utnevnt til kardinalrådet av pave Frans.

I forbindelse med et større gruppesøksmål for seksuelle overgrep som ansatte i erkebispedømmet i Quebec har blitt anklaget for siden 1940, kom det i januar 2024 påstander om en 50 år gammel kvinne som da hun var 17 år angivelig var blitt upassende berørt av Lacroix. Han trakk seg deretter fra aktiv utøvelse av sine kirkelige embeder. 

Den 8. februar 2024 ga pave Frans Québec *Superior Court Justice* André Denis i oppgave å undersøke Lacroix-delen av gruppesøksmålet mot erkebispedømmet i Quebec. Rapporten om den kanoniske forundersøkelsen utført av dommeren ble fullført den 6. mai 2024 og levert til pave Frans de påfølgende dagene. Gitt fakta undersøkt av dommeren, gjør rapporten det ikke mulig å fastslå noen handlinger som utgjorde mishandling eller overgrep fra kardinal Gérald C. Lacroix' side. Følgelig er det ikke planlagt ytterligere kirkerettslige skritt.. Den 22. juli 2024 kunngjorde erkebispedømmet at han hadde gjenopptatt sine plikter som erkebiskop.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Marc Ouellet (1944- ) *2001
* Kardinal *Gérald Cyprien Lacroix* (1957- ) *2009

## Referanser